Posted on 02/06/2014 by Francois Maritz
Maandag 2 Junie 2014
God wil weet… wat antwoord jy?
Skriflesing: Gen 3:1-13
Een van die maniere waarop God vir jou se hoe hy dink hoe Hy voel oor 'n situasie oor mense oor 'n sonde, is deur middel van vrae te vrae. As Hy wil se dat Hy jou liefhet, dan vra Hy: Waarom tog wil jy sterwe? As Hy jou wil nadertrek en styf teen Hom vasdruk, dan vra Hy: Wat is jou naam? As Hy jou wil red uit 'n dodelike situasie, dan vra Hy: Glo jy dat Ek kom? En as Hy wil he dat jy sal wees dit wat eintlik bedoel om te wees, dan vra Hy: Het jy die Heilige Gees ontvang?
Hierdie vrae het 'n tweeledige doel: 1.) God openbaar 'n noodtoestand. Hy wys die problem uit. Hy druk met sy vinger presies op die seerplek. 2.) Hierdie vrae se vir jou wat God wil he, hoe Hy wil he jy moet doen…
God se vrae is sielsondersoekende vrae, hartoopmaakvrae. Hierdie week gaan ons elke middag 'n ander vraag neem.
Mag hierdie vrae in die lug bly hang, want: God wil 'n antwoord he! God wil weet… wat antwoord jy? Antwoord jy maar weer soos al die kere in die verlede deur slim redenasies en verskonings… of… gaan jy hierdie week werklik toelaat dat God met jou praat en jy met Hom?
Soos met Adam en Eva. As Eva eerlik voor God wou wees sou sy se: 1.) Here, ek is skuldig. Ek het U uitdruklike gebod oortree. 2.) Here, ek het Satan toegelaat om twyfel in my hart te saai. 3.) Here, ek het boonop nog iemand anders saam met my laat sondig. Ek is skuldig!
Eva wys egter vir ons hoe ons gewoonlik maak. Deur slim argumente en verontskuldigings en beskuldigings onthef sy haarself van alle blaam. Volgens haar is sy 'n slagoffer van Satan, eintlik heeltemal onskuldig en daarmee uit en gedaan. Geen verdure gedagte meer oor haar sonde nie. Maar eintlik is sy vasgevang in 'n toestand van verlorenheid, in 'n lewenswyse waar daar nie plek is vir God se uitdruklike gebod nie.
Weet jy wanneer jy skuldig is? Weet jy nog wanneer jys sonde doen? Weet jy wat sonde is? Sonde is ongehoorsaamheid. Wanneer jy nie doen wat God vir jou se om te doen nie. Sonde is om God se seer aan t etas en Hom belaglik te maak!
Kom ons raak prakties. God wil he dat jy: eredienste bywoon, meelewend sal wees, eerlik sal wees, barmhartig sal wees, selfbeheersing aan die dag sal le, liefde sal gee, vriendelik, toeganklik sal wees. Kortom: Om te alle tye sy eer voorop te stel. Met ander woorde, God wil he dat jy 'n lewenswyse sal aanleer, 'n lewenswyse van oorwinning oor sonde, 'n lewe van gehoorsaamheid aan die sagte stem van die Heilige Gees!
God wil nie he dat jy geldgierig sal wees nie, twis soekerig sal wees nie, ongeduldig, onverdraagsaam, onvergenoegd. God wil nie he dat jy moord pleeg nie, dat jy egbreek pleeg en steel nie. Nie sal begeer en vol hebsug wees nie. Kortom: ongehoorsaam sal wees nie. Daarvoor is Hy vir jou te lief!
Daarom vra hy vir Eva: Wat het jy nou gedoen? Hy wys vir haar presies waarmee sy besig is. Hy roep haar tot stilstand. Wat het jy gedoen? Waarmee is jy besig? Hoe lyk jou lewe? Ek roep julle almal nader, party is baie ver en moet daar hard geroep word. Kom nader, kom luister. God wil 'n vraag vir jou vra… Wat antwoord jy? Hy vra dit ook vir jou! Hy vestig die aandag op jou verhouding met Hom. En hy wag op 'n antwoord!